stanford-oval/wikipedia huggingface dataset:
Manaslun suojelualue

Manaslun suojelualue
| --- | --- |
Sijainti:  Gandakin vyöhyke, Nepal
Pinta-ala:  1 663 km²
| --- | --- |
Perustettu:  1998 
muokkaa - muokkaa wikitekstiä - muokkaa Wikidataa
Manaslun suojelualue sijaitsee Nepalin pohjoisosassa, Gandakin vyöhykkeellä, Himalajan vuoriston Annapurnan vuoriston itäpuolella. Vuonna 1998 perustettu, 1 663 km² laajuinen suojelualue sisältää maailman kahdeksanneksi korkeimman vuoren, Manaslun. Alueen korkeus vaihtelee 600 metristä yli 8 000 metriin merenpinnasta. Suojelualueella on tavattu 33 nisäkäs- ja 110 lintulajia.  Suojelualue on edelleen lähes neitseellisessä tilassa ja vain harvat vaeltajat suuntaavat sinne vuosittain.
Margit Leskinen

Margit Elna Leskinen (o.s. Hietamäki, 19. helmikuuta 1915 Vaasa – 7. huhtikuuta 2002 Helsinki) oli suomalainen uimari, joka osallistui muun muassa vuoden 1948 Lontoon olympialaisiin.
Helsingin Työväen Uimareita edustanut Leskinen saavutti 1930-luvulla useita TUL:n mestaruuksia. Vuoden 1937 Antwerpenin työläisolympialaisissa hän sijoittui toineksi 100 ja 200 metrin rintauinnissa sekä 3×100 metrin sekauintiviestissä yhdessä Rauha Pulkkisen ja Hilja Pesosen kanssa. TUL:n ja SVUL:n yhteistoiminnan käynnistyttyä Leskinen voitti muun muassa 200 metrin rintauinnin Kaatuneiden urheilijoiden muistokilpailuissa vuonna 1940.
Sotavuosien jälkeen Leskinen saavutti useita SM-mitaleita, ja hän osallistui uinnin vuoden 1947 EM-kilpailuihin sijoittuen kuudenneksi 200 metrin rintauinnissa. Vuotta myöhemmin Leskinen selvisi Lontoon olympialaisissa 200 metrin rintauinnin välieriin, jossa hän sijoittui eränsä kuudenneksi.
Leskisen puoliso vuosina 1941–1971 oli ministeri Väinö Leskinen, joka 1930-luvulla kuului TUL:n parhaisiin miesuimareihin. Pariskunnalle syntyi kolme poikaa.
Leskinen on haudattu Väinö-puolison viereen Hietaniemen hautausmaan uurnalehtoon Helsinkiin.
Lonomia

| Lonomia |
| --- | --- |
 Lonomia-lajin toukka
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Kehrääjämäiset Bombycoidea
Heimo::  Riikinkukkokehrääjät Saturniidae
Alaheimo::  Hemileucinae
Suku::  Lonomia  Walker, 1855
Infobox OKNimi-testi OK: 
Lonomia on Etelä- ja Keski-Amerikassa esiintyvä 26 lajista muodostuva perhossuku. Suvun perhosten toukat ovat äärimmäisen myrkyllisiä.
Aikuiset perhoset ovat keskikokoisia yöperhosia, jotka muistuttavat kuolleita lehtiä. Kaikilla lajeilla siipien väri vaihtelee ruskean eri sävyissä ja sekä etu- että takasiipien poikki kulkee selvästi erottuva vyö. Muiden Saturniidae-heimon perhosten tapaan aikuisen yksilön suuosat ovat surkastuneet, eikä se syö enää mitään. Aikuisten perhosten ainoa tehtävä onkin paritella ja munia.
Lonomia-toukkien pintaa peittää tiheä karvoitus. Monilla lajeilla karvat ovat puumaisesti haaroittuneet. Karvat sisältävät pienen määrän myrkkyä, joka on äärimmäisen voimakas antikoagulantti. Erityisesti eteläisessä Brasiliassa ja Uruguayssa esiintyvän Lonomia obliquan tuottama myrkky lienee luonnossa esiintyvistä myrkyistä voimakkain. Myrkky estää veren hyytymisen ja myöhemmin tapahtuva punasolujen hajoaminen aiheuttaa hemolyyttisen anemian. Toukkien kosketuksesta syntyvää myrkytystilaa pystytään hoitamaan tehokkaasti seerumilla. Hoidosta huolimatta myrkytys saattaa kuitenkin johtaa kuolemaan, jolloin kuolinsyy on äkillinen useiden elinten, erityisesti munuaisten, toiminnan loppuminen.
L. obliquan myrkyn LD50-arvoa ei ole kyetty määrittämään, mutta 1,7 % myrkytyksen saaneista ihmisistä kuolee. Luku on samaa luokkaa kalkkarokäärmeiden puremien kanssa (1,8 %), vaikka perhostoukan karvoissa oleva myrkkymäärä on mitätön käärmeenpuremassa saatuun myrkkymäärään verrattuna.
Aiheesta muualla

Saturniidae World: Lonomia (englanniksi)
Liam Lynch

Liam Lynch (s. 5. syyskuuta 1970) on yhdysvaltalainen muusikko, jonka tunnetuin kappale on United States of Whatever, joka ylsi singlelistoillekin.
Lynch on myös ohjannut paljon musiikkivideoita. Hän on ohjannut muun muassa Foo Fightersin ja No Doubtin musiikkivideoita.
Diskografia

EEL
Fake Songs
History of America?
Camp Sunny Side Up
We're All Nighters
How to Be a Satellite
Songs from Lynchland
More Songs from Lynchland
Get Up on the Raft
Marlboro-perjantai

Marlboro-perjantai (engl. Marlboro Friday) nimitys viittaa 2. huhtikuuta 1993 tapahtuneeseen Marlboro-tupakan hinnanalennukseen. Philip Morris ilmoitti tuolloin leikkaavansa Marlboro-savukkeiden hintaa 20,3 prosentilla, jotta se pystyisi kilpailemaan halpasavukkeiden kanssa. Yhtiön arvo laski tuolloin 26 prosenttia. Tapahtuma vaikutti huomattavasti myös muihin suuryrityksiin; S&P 500 -yritysten arvo laski samana päivänä 1,98 prosenttia.
Käännös suomeksi
Marko Suvelo

| Marko Suvelo |
| --- | --- |

Henkilötiedot
Syntynyt: 31. lokakuuta 1975 (ikä 48) Riihimäki, Suomi
Kansalaisuus:   Suomi  Saksa
Jääkiekkoilija
Pelipaikka:  maalivahti
Hanska:  oikea
Pituus:  180 cm
Paino:  85 kg
Pelaajaura
Pääsarjaura:  1993–2016
Valmennusura
Vuodet:  2016
Seurat:  Selber Wölfe
Marko Suvelo (s. 31. lokakuuta 1975 Riihimäki) on uransa lopettanut jääkiekkoilija, pelipaikaltaan maalivahti. Suvelolla on sekä Suomen että Saksan kansalaisuus.
Suvelo pelasi ensimmäiset miesten sarjapelinsä HPK:n joukkueessa kaudella 1993–1994. Kauden jälkeen Suvelo siirtyi Ässien organisaatioon, jossa kuitenkin pelasi pääsääntöisesti A-nuorten joukkueessa. Miesten pelejä kertyi Porissa kahden kauden aikana vain kaksi ja hän kävi myös lainalla SaPKo:n 1-divisioonan joukkueessa.
Seuraavat kolme kautta 1996–1999 Suvelo pelasi pääsääntöisesti Titaanien ja SaPKo:n joukkueissa I- ja II-divisioonassa käyden syksyllä 1997 myös Ruotsin Kirunassa. Kauden 1999–2000 aluksi Suvelo lähti Saksan 3. sarjatasolle REV Bremerhavenin joukkueeseen jossa pelasi kolme kautta. Suvelo siirtyi kaudella 2002–2003 Saksassa Heilbronniin ja seuraavan kauden 2003–2004 hän pelasi Schwenningenissä. Kauden 2004–2005 aluksi Suvelo palasi vielä Savonlinnaan pelaamaan Suomi-sarjaa kahdeksan ottelun ajaksi kunnes tie vei jälleen Saksan kolmostasolle SC Preussen Berlinin riveihin. Seuraavan kauden 2005–2006 Suvelo pelasi Saksan 4. korkeimmalla sarjatasolla Blue Lions Leipzigin joukkueessa josta siirtyi Bad Tölziin kaudeksi 2006–2007 ja Bietigheimiin 2007–2008. Kaudet 2008–2010 Suvelo pelasi Crimmitschaussa ja syksystä 2010 eteenpäin hänen joukkueenaan oli Bremerhaven.
Kaikkiaan Suvelo pelasi 17 kautta Saksan alasarjoissa kunnes siirtyi kauden 2015–2016 päätteeksi VER Selber Wölfen maalivahtivalmentajaksi ja joukkueenjohtajaksi.
Martin Bajčičák

Martin Bajčičák vuonna 2014.
Martin Bajčičák (s. 12. kesäkuuta 1976 Dolny Kubin) on slovakialainen uransa lopettanut maastohiihtäjä.
Bajčičák on saavuttanut yhden maailmancupin osakilpailuvoiton, 12. helmikuuta 2005 Reit im Winklistä 15 kilometrin vapaan hiihtotavan kilpailusta. Kaikkiaan hän on ollut maailmancupissa kahdesti palkintokorokkeella.
Arvokisoissa Bajčičák on ollut parhaimmillaan neljäs, 2005 Oberstdorfin MM-kisoissa takaa-ajokilpailussa. Vuonna 1996  Bajčičák saavutti nuorten MM-kisoista Asiagosta hopea- ja pronssimitalit. Hän edusti SKP Strbske Pleso -hiihtoseuraa.
Bajčičák lopetti uransa maastohiihtäjänä keväällä 2015.
Marko Kotila

Marko Juhani Kotila (s. 1. heinäkuuta 1974 Toholampi) on suomalainen entinen kestävyys- ja keskimatkojen juoksija sekä maastojuoksija.
Kotila voitti 5 000 metrin juoksun Suomen mestaruuden 1998 ja 2000. Hän on myös voittanut maastojuoksun lyhyen radan SM-kultaa 1998, 1999 ja 2000. Hallissa hänellä on SM-kultaa 1 500 metriltä vuodelta 1997.
Liuskiot

| Liuskiot |
| --- | --- |
 Rentoliuskio (Hypecoum procumbens)
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Ranunculales
Heimo::  Unikkokasvit Papaveraceae
Suku::  Liuskiot Hypecoum  L.
Tyyppilaji
 rentoliuskio (Hypecoum procumbens) 
Katso myös
   Liuskiot Commonsissa 
Infobox OKNimi-testi OK: 
Liuskiot (Hypecoum) on unikkokasvisuku, jossa on 16 lajia. Aiemmin suku kuului emäkkikasveihin. Liuskioita esiintyy alkuperäisenä Etelä-Euroopassa, Pohjois-Afrikassa, Länsi-Aasiassa ja Keski-Aasiassa. Suvun tyyppilaji rentoliuskio on yksivuotinen, rentovartinen, keltakukkainen ruoho, jota esiintyy Välimeren alueella.
Lajeja

kiinanliuskio (Hypecoum leptocarpum)
nuokkuliuskio (Hypecoum pendulum)
rentoliuskio (Hypecoum procumbens)
Aiheesta muualla

Finto: Kassu – Kasvien suomenkieliset nimet: Hypecoum
Suomen Lajitietokeskus: Liuskiot – Hypecoum
Marko Kolsi

| Henkilötiedot |
| --- | --- | --- | --- |
Koko nimi: Marko Tuomas Kolsi
Syntymäaika: 20. tammikuuta 1985 (ikä 39)
Syntymäpaikka: Vantaa, Suomi
Pelipaikka: keskikenttäpelaaja
Pituus: 185 cm
Paino: 82kg
Seura
Seura: IF Gnistan, toimitusjohtaja
Pelinumero: 3
Junioriseurat
0000–1996: VJS
1997–1999: FinnPa
2000–2003: Jokerit
Seurat
| Vuodet | Seura | O | (M) |
| 2001 | Jokrut | 4 | (1) |
| 2002–2003 | Jokerit | 23 | (2) |
| 2002 | → FJK (laina) | 6 | (2) |
| 2004–2006 | Willem II | 17 | (0) |
| 2006 | → TOP Oss (laina) | 7 | (0) |
| 2007 | FC Eindhoven | 4 | (0) |
| 2007 | NK Maribor | 7 | (0) |
| 2008–2011 | NK Rudar Velenje | 46 | (2) |
| 2011 | NK Šmartno | 11 | (1) |
| 2012 | Willem II | 0 | (0) |
| 2012 | NK Celje | 20 | (0) |
| 2013 | KäPa | 7 | (2) |
| 2014 | PK-35 | 14 | (0) |
| 2016–2019 | VJS | 26 | (27) |
| Yhteensä | Yhteensä | 192 | (37) |
Maajoukkue
| 2000 | Suomi U15 | 4 | (0) |
| 2001 | Suomi U16 | 14 | (2) |
| 2002 | Suomi U17 | 8 | (1) |
| 2003 | Suomi U18 | 7 | (2) |
| 2002–2004 | Suomi U19 | 8 | (0) |
| 2004–2005 | Suomi U21 | 9 | (0) |
 Seurajoukkueuran tilastot kattavat vain kansalliset sarjat, päivitetty 27. toukokuuta 2017.
Marko Tuomas Kolsi (s. 20. tammikuuta 1985 Vantaa) on entinen suomalainen jalkapalloilija. Hän oli pelipaikaltaan keskikenttäpelaaja, mutta kykeni pelaamaan myös keskuspuolustajana ja laidalla. Kolsi toimii nykyisin toimitusjohtajana IF Gnistanissa.
Kolsi on Vantaan Jalkapalloseuran ja Finnairin Palloilijoiden kasvatti. Suomessa hän on pelannut FC Jokereissa ja lainalla Forssan Jalkapalloklubissa. Jokereissa Kolsille kertyi yhteensä 16 Veikkausliiga-ottelua. Kausina 2004–2007 Kolsi pelasi Alankomaissa Willem II:n, TOP Ossin sekä FC Eindhovenin riveissä. Kesällä 2007 Kolsi allekirjoitti sopimuksen Sloveniaan NK Mariboriin. Lisäksi hän on pelannut Sloveniassa NK Rudar Velenjen ja NK Šmartnon riveissä. Tammikuussa 2012 Kolsi palasi Hollantiin Willem II:n reservijoukkueen riveihin. Hän palasi takaisin Sloveniaan NK Celjen riveihin kesällä 2012. Kolsi debytoi Celjen paidassa Eurooppa-liigan ensimmäisellä karsintakierroksella FC Dacia Chișinăuta vastaan.
Martti Suni

Martti Juha Akseli Suni (13. kesäkuuta 1926 – 19. syyskuuta 2014) oli suomalainen virkamies. Hän oli koulutukseltaan kauppatieteiden maisteri. Hän oli vuodesta 1971 lisenssiviraston johtaja.
Love and Pain and the Whole Damn Thing

| Love and Pain and the Whole Damn Thing |
| --- | --- |

Ohjaaja:  Alan J. Pakula
Käsikirjoittaja:  Alvin Sargent
Tuottaja:  Alan J. Pakula
Säveltäjä:  Michael Small
Kuvaaja:  Geoffrey Unsworth
Leikkaaja:  Russell Lloyd
Pääosat:   Maggie Smith  Timothy Bottoms 
Valmistustiedot
Valmistusmaa:  Yhdysvallat
Tuotantoyhtiö:  Gus Productions
Levittäjä:  Columbia Pictures Netflix
Ensi-ilta:  Yhdysvallat 19. huhtikuuta 1973
Kesto:  110 minuuttia
Alkuperäiskieli:  englanti, espanja
Aiheesta muualla
IMDb 
Elonet
AllMovie
Infobox OKNimi-testi OK: 
Love and Pain and the Whole Damn Thing on vuonna 1973 ensi-iltansa saanut Alan J. Pakulan ohjaama ja tuottama yhdysvaltalainen draamaelokuva, joka sisältää komediallisia piirteitä. Draaman pääosissa ovat Maggie Smith ja Timothy Bottoms. Elokuva kertoo lääkärinpojasta Walterista (Bottoms), joka Espanjan maaseudulla rakastuu paljon vanhempaan Lila-nimiseen naiseen (Smith).
Elokuvan käsikirjoituksen oli laatinut Alvin Sargent. Elokuva kuvattiin Madridissa vuonna 1971. Love and Pain and the Whole Damn Thing sai ensi-iltansa New Yorkissa 19. huhtikuuta vuonna 1973. Columbia Pictures toimi elokuvan levittäjänä. Love and Pain and the Whole Damn Thing julkaistiin DVD:lle 8. syyskuuta vuonna 2009 ja 1. tammikuuta vuonna 2013.
Näyttelijät

| 0 | 1 | 2 |
| --- | --- | --- |
|  Maggie Smith  | … |  Lila Fisher   |
|  Timothy Bottoms  | … |  Walter Elbertson   |
|  Don Jaime de Mora y Aragón  | … |  Herttua   |
|  Emiliano Redondo  | … |  Espanjalainen herrasmies   |
|  Charles Baxter  | … |  Tohtori Elbertson   |
|  Margaret Modlin  | … |  Rouva Elbertson   |
|  May Heatherly  | … |  Melanie Elbertson (as May Heatherley)   |
|  Lloyd Brimhall  | … |  Carl   |
|  Elmer Modling  | … |  Tohtori Edelheidt   |
|  Andrés Monreal  | … |  Matkaoppaaja   |
Aiheesta muualla

Love and Pain and the Whole Damned Thing (1973). Turner Classic Movies – TCM. Arkistoitu 27.8.2013. Viitattu 7.8.2021. (englanniksi)
Levy, Emanuel: Love and Pain and the Whole Damn Thing (1973) EmanuelLevy.com.  23.8.2013. Viitattu 7.8.2021. (englanniksi)
Martello-torni

Martello-torni Etelä-Afrikassa
Martello-tornit ovat pieniä puolustuslinnoituksia, joita Brittiläinen imperiumi rakensi useisiin valtiohin Napoleonin sotien aikana ja sen jälkeen.
Martello-tornit olivat korkeimmillaan 12-metrisiä ja kolmikerroksisia. Normaalisti torniin oli sijoitettu upseeri ja 15–25 sotilasta. Tornien pyöreä muoto ja paksut masiivimuuratut muurit tekivät niistä tykkitulen kestäviä. Tornin tasaiselle huipulle puolestaan pystyi asettamaan yhden raskaan tykin. Sieltä sillä oli hyvä mahdollisuus ampua mihin suuntaan tahansa. Joissakin torneissa oli lisäksi vallihauta antamaan lisäsuojaa. Martello-torneja käytettiin 1800-luvulla, mutta niistä tuli vanhentuneita, kun kehitettiin voimakkaammat rihlatut tykit. Useimmat martello-tornit ovat edelleen pystyssä ja monet niistä ovat nykyään historiallisia monumentteja.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Martello tower
Martti Sulander

Martti Johannes Sulander (17. huhtikuuta 1915 Huittinen – 24. lokakuuta 1993) oli suomalainen yritysjohtaja, joka sai kauppaneuvoksen arvonimen.
Sulanderin vanhemmat olivat pienviljelijä Fredrik Sulander ja Ida Salminen ja puoliso Varma Aaltonen. Sulander tuli ylioppilaaksi Kokemäen yhteiskoulusta 1936, kävi Turun kauppaopiston ylioppilasluokan 1940–1941 ja harjoitti kielten ja valtiotieteiden opintoja Turun yliopistossa. Hän oli Lauttakylän Rakennus- ja Huonekaluliikkeen toimistonhoitaja 1937–1938, vt. kansakoulunopettaja Sumiaisissa 1939, Osuusliike Voiman harjoittelija 1939, Turun Suomalaisen Säästöpankin osastonhoitaja 1941–1945, Lahden Osuuskaupan konttoripäällikkö 1945–1947, Pate Oy:n ja Konepaja Oy Wikholmin apulaisjohtaja ja johtokunnan jäsen 1947–1949, Oy Tuote-Välityksen apulaisjohtaja 1949–1954, Kauppakunta Tuotannon kaupallinen johtaja 1955–1966, toinen johtaja vuodesta 1957 ja toimitusjohtaja ja johtokunnan puheenjohtaja vuodesta 1967. Sulander oli myös Asuntokeskuskunta Lahden Hakan toimitusjohtaja ja konttoripäällikkö 1946–1947. Hänellä oli lisäksi useita luottamustehtäviä. Molempiin sotiin joukkueenjohtajana, komppanianpäällikkönä ja pataljoonan adjutanttina osallistunut Sulander oli sotilasarvoltaan reservin yliluutnantti (1956). Hän sai kauppaneuvoksen arvonimen 1969.
Martti Suntela

Martti Suntela (5.11.1963)
Martti Johannes Suntela (3. tammikuuta 1903 Padasjoki – 21. heinäkuuta 1999) oli suomalainen poliitikko. Suntela valmistui ylioppilaaksi vuonna 1927, agronomiksi 1932 ja samana vuonna maatalous- ja metsätieteiden kandidaatiksi. Suntela toimi Maalaisliiton kansanedustajana vuosina 1948–1951 edustaen Hämeen läänin eteläistä vaalipiiriä. Hän toimi myös Asikkalan kunnanvaltuuston puheenjohtajana ja kunnanhallituksen varapuheenjohtajana. Suntela toimi Suomen presidentin valitsijamiehenä vuosina 1950, 1956 ja 1962.
Suntela oli ammatiltaan maanviljelijä ja toimi viljelijänä Asikkalassa vuodesta 1934. Hän toimi myös Keski-Pohjanmaan maamieskoulun opettajana Kannuksessa 1932, Itä-Karjalan maanviljelysseuran karjatalouskonsulenttina 1933–1935 ja Lampaan- ja vuohenhoitoyhdistyksen konsulenttina 1935–1944. Suntelalle myönnettiin maanviljelysneuvoksen arvonimi vuonna 1964.
Suntelan vanhemmat olivat maanviljelijä Eemil Johannes Suntela ja Lyydia Honkola. Hänen puolisonsa vuodesta 1934 oli Sointu Astrea Toivonen ja heillä oli kaksi lasta. Hänen poikansa Matti Suntela sai myös maanviljelysneuvoksen arvonimen.
Suntela oli maaliskuusta 1999 saman vuoden heinäkuuhun iäkkäin elossa oleva kansanedustaja.
Martti Sulonen

Pauli Pyykölä: Martti Sulosen muotokuva (1982).
Martti Seppo Sulonen (7. syyskuuta 1922 Tampere ‒ 30. heinäkuuta 2011 Helsinki) oli suomalainen tekniikantutkija ja professori. Hän oli Teknillisen korkeakoulun metalliopin professori 1965–1986.
Lonnie Frisbee

| Lonnie Frisbee> Henkilötiedot |
| --- | --- |
Syntynyt: 6. kesäkuuta 1949 Santa Ana, Kalifornia
Kuollut: 12. maaliskuuta 1993 (43 vuotta) Orangen piirikunta, Kalifornia
Kansalaisuus:  yhdysvaltalainen
Ammatti:  evankelista, taiteilija, pastori
Lonnie Ray Frisbee (6. kesäkuuta 1949 Santa Ana, Kalifornia – 12. maaliskuuta 1993 Orangen piirikunta, Kalifornia) oli yhdysvaltalainen lähetystyöntekijä, taiteilija ja pastori. Frisbeetä pidetään alkuperäisenä "hippisaarnaajana" 1970-luvun Jeesus-liikkeessä. Frisbeellä on ollut vaikutusta nykyaikaiseen karismaattiseen liikkeeseen. Hänen elämästään on julkaistu useita kirjoja ja dokumentteja.
Ura hippipastorina

Frisbeen perhe muutti Costa Mesaan, Kaliforniaan ja hän kävi Corona Del Marin lukiota. Frisbee osallistui taiteelliseen toimintaan ja esiintyi muun muassa tanssijana. Frisbee keskeytti lukion 15-vuotiaana ja muutti San Franciscon Haight-Ashburyyn ja opiskeli Academy of Art Schoolissa. Kouluaikoina hän kokeili huumeita ja Raamatun lukemista. Vuonna 1968 hän tapasi Chuck Smithin, joka oli kiinnostunut palvelemaan hippejä. Frisbee oli keskeisessä roolissa Calvary Chapelin Jeesus-liikkeessä ja kirkkoverkoston muodostumisessa. Frisbeen ja Calvary Chapelin tiet erosivat vuonna 1971, osin hengellisiin lahjoihin liittyvien käsityserimielisyyksien vuoksi. Vuonna 1980 Frisbee puhui John Wimberin kutsumana Calvary Chapel Yorba Lindassa, jossa hänen viestinsä keräsi suuren yleisön. Tämä johti myöhemmin Vineyard-liikkeen luomiseen.
Yksityiselämä

Lonnie Ray Frisbeen vanhemmat olivat Ray Frisbee ja Jeanette Ashley. Frisbeen vanhemmat olivat teini-ikäisiä mennessään naimisiin. Frisbee kuoli maaliskuussa 1993 AIDS:in komplikaatioihin.
Manarola

| Manarola |
| --- | --- |

 Manarola
 Koordinaatit: 44°06′23″N, 9°43′41″E 
Valtio:  Italia
Alue:  Liguria
Maakunta:  La Spezia
Kunta:  Riomaggiore
Infobox OKVirheellinen NIMI-arvo: 
Manarola on kylä ja frazione, joka sijaitsee Riomaggioren kunnassa La Spezian maakunnassa Ligurian aluueella Italiassa. Se kuuluu Unescon maailmanperintöluetteloon kuuluvaan Cinque Terren kyläryppääseen. Itse kylän nimi juontaa latinankieliseen "magna rota" ilmaukseen josta se on juontunut ilmaukseen "magna roea" joka tarkoittaa isoa pyörää viitaten isoon myllyn pyörään. Sen San Lorenzo kirkon kulmakivi muurattiin vuonna 1338. Se on yksi 
La via dell'Amore reitin päätepisteistä, toisen ollessa Riomaggiore.[lähde? ]
Aiheesta muualla

Kuvia tai muita tiedostoja aiheesta Manarola Wikimedia Commonsissa
Cinque Terre, Via dell' Amore (Lovers’ lane) Cinqueterre.eu.com. Viitattu 7.3.2019.
Marten de Roon

Marten de Roon vuonna 2016.
Marten de Roon (s. 29. maaliskuuta 1991 Zwijndrecht) on alankomaalainen jalkapalloilija, pelipaikaltaan puolustava keskikenttäpelaaja. Hän edustaa Italian Serie A:ssa pelaavaa Atalantaa.
De Roon nousi Sparta Rotterdamin junioreista edustusjoukkueeseen kauden 2009–2010 lopulla. Kesällä 2012 hän siirtyi Heerenveeniin, jossa hän pelasi kolme kautta. Kauden 2015–2016 hän pelasi Italian Serie A:ssa Atalantan joukkueessa ja kauden 2016–2017 Englannin Valioliigassa Middlesbrough'n joukkueessa, jonka pudottua mestaruussarjaan hän palasi Atalantaan elokuussa 2017. Hän on vuoden 2023 loppuun mennessä pelannut 257 Serie A -ottelua, joissa hän on tehnyt 15 maalia, ja 33 valioliigaottelua, joissa hän on tehnyt neljä maalia. Mestarien liigassa hän on kaudella 2019–2020 pelannut yhdeksän ottelua, joista kahdeksassa täydet minuutit, kaudella 2020–2021 kuusi ottelua, joista viidessä täyden ajan, ja kaudella 2021–2022 kuusi ottelua, joista neljä alusta loppuun. Eurooppa-liigassa hän on pelannut 19 ottelua.
De Roon pelasi Alankomaiden A-maajoukkueessa ensimmäisen kerran marraskuussa 2016 MM-karsintaottelussa Luxemburgia vastaan. Vuoden 2023 loppuun mennessä hän on pelannut 35 maaottelua, joissa 27 kertaa avauskokoonpanossa. Ainoan maalinsa hän on tehnyt EM-karsintaottelussa Kreikkaa vastaan syyskuussa 2023. Kesän 2021 EM-kilpailuissa hän pelasi avauskokoonpanossa kaksi ensimmäistä alkulohko-ottelua ja tappiollisen neljännesvälieräottelun Tšekkiä vastaan. MM-kilpailuissa 2022 hän tuli kahdessa ensimmäisessä ottelussa vaihdosta kentälle ja pelasi loput kolme ottelua avauskokoonpanossa.
Martti Suosalo (teatterinjohtaja)

Martti Aleksander Suosalo (vuoteen 1906 Finni, 14. lokakuuta 1902 Messukylä – 6. kesäkuuta 1954 Sodankylä) oli suomalainen näyttelijä ja teatterinjohtaja. Pietarsaaressa varttunut Suosalo oli vuodesta 1921 lähtien näyttelijänä Vaasan Työväen Teatterissa, josta hän siirtyi Rovaniemen Työväen Näyttämön johtajaksi vuonna 1927. Varsinaiselta ammatiltaan Suosalo oli mainosmaalari.
Martti Suosalon puoliso oli Aili Irene Nygård (1905–1996). Hänen isänsä oli Suomen sisällissodan aikana Pietarsaaren teloituksissa ammuttu entinen kansanedustaja Kalle Suosalo ja veljet kansanedustaja Vilho Suosalo ja punaupseeri, sodanjälkeinen kommunistiaktiivi Lauri Suosalo. Martti Suosalo on myös vuonna 1962 syntyneen näyttelijä Martti Suosalon isoisä. Hänet on haudattu Rovaniemen IV hautausmaalle.
Marlborough (Englanti)

| Marlborough |
| --- | --- |

 Marlborough
 Koordinaatit: 51°25′N, 1°44′W 
Valtio:  Yhdistynyt kuningaskunta
Osa:  Englanti
Hallintoalue:  Lounais-Englanti
Kreivikunta:  Wiltshire
Väkiluku (2001):  8 009
 
 www.marlboroughtowncouncil.gov.uk 
Infobox OKVirheellinen NIMI-arvo: 
Marlborough  on pikkukaupunki Englannissa, Wiltshiren kreivikunnassa Lontoosta Bathiin vievän tien varrella. Vuonna 2001 siellä eli hiukan yli kahdeksantuhatta asukasta.
Kaupungissa toimii  Marlborough College, hyvämaineinen sisäoppilaitos 13–18 -vuotiaille nuorille.
1970-luvulle asti kaikki Lontoon ja Bristolin välinen liikenne kulki koulun kaarisillan alta; ohikulkutie valmistui 1971.
Yksi Englannin suurimmista sotapäälliköistä, John Churchill, sai vuonna 1702 Marlborough'n herttuan arvon  Espanjan perimyssotaan liittyvien tapahtumien takia.
Marlborough on antanut nimensä monelle muulle paikalle Yhdysvalloissa ja Uudessa Seelannissa.
Aiheesta muualla

Kuvia tai muita tiedostoja aiheesta Marlborough (Englanti) Wikimedia Commonsissa